1. **ODREDBE ODLUKE KOJE SE MIJENJAJU ODLUKOM O IZMJENAMA I DOPUNAMA ODLUKE O OSNIVANJU JAVNE VATROGASNE POSTROJBE KAO JAVNE USTANOVE ILI SE PROPISUJU NOVE**

*(Napomena: Crvenom tintom, tj. podcrtano, označene su odredbe koje se mijenjaju ili se propisuju tj. dodaju nove, a prekriženi tekst dosadašnji je tekst koji se zamjenjuje).*

Članak 2.

(1) Ovom se Odlukom uređuje status, naziv, sjedište i djelatnost, zastupanje i upravljanje, ustrojstvo, ovlasti i način odlučivanja, način osiguravanja sredstava za rad , raspolaganje s dobiti te druga pitanja od važnosti za djelatnost postrojbe.

(2) Izrazi u ovo Odluci koji imaju rodno značenje odnose se jednako na muški i ženski rod.

Članak 5.

(1) Djelatnost postrojbe je isključivo vatrogasna djelatnost.

(2) Izrazi u ovo Odluci koji imaju rodno značenje odnose se jednako na muški i ženski rod.

Članak 8.

Organi Postrojbe su: ~~upravno~~  vatrogasno vijeće, zapovjednik i zamjenik zapovjednika.

Članak 8a.

(1) ~~Upravno~~ Vatrogasno vijeće upravlja postrojbom.

(2) ~~Upravno~~ Vatrogasno vijeće ima tri člana ~~od kojih su dva predstavnici Grada Delnica, a jedan je predstavnik DVD-a Delnice~~ i to predstavnik vatrogasne zajednice županije, predstavnik radnika i predstavnik osnivača, svi s jednakim pravom glasa.

~~(3) Članovi Upravnog vijeća, u pravilu na prvoj sjednici, između sebe biraju predsjednika.~~

(3) Na konstituirajućoj sjednici Vatrogasnog vijeća, koju saziva zapovjednik postrojbe, članovi između sebe biraju predsjednika i zamjenika predsjednika.

(4) Mandat članova Upravnog vijeća traje ~~4 godine~~ 5 godina.

(5) Upravno vijeće poslove iz svoje nadležnosti obavlja na sjednici.

(6) Sjednice Upravnog vijeća saziva i vodi predsjednik, a u njegovoj odsutnosti zamjenik predsjednika.

~~(7) Upravno vijeće donosi akte većinom glasova.~~

~~(8) Odluke upravnog vijeća potpisuje predsjednik.~~

(7) Način rada i odlučivanja vatrogasnog vijeća utvrđuje se statutom.

(8) Članovi vatrogasnih vijeća nemaju pravo na naknadu.

Članak 8b.

Upravno Vatrogasno vijeće, uz prava i obveze utvrđene zakonom, isto tako obavlja sljedeće poslove:

- uz prethodnu suglasnost osnivača donosi Statut i ostale opće akte postrojbe,

- samostalno ili uz prethodnu suglasnost osnivača, a pod uvjetima propisanim ovom odlukom i Statutom postrojbe, odlučuje o stjecanju, opterećivanju i otuđivanju nekretnina postrojbe,

- na prijedlog zapovjednika predlaže godišnji plan i program rada i razvoja Postrojbe, financijski plan i godišnji obračunu, akte postrojbe, promjenu njezina naziva i sl.,

- na prijedlog zapovjednika odlučuje o zasnivanju i prestanku radnog odnosa unutar postrojbe,

- obavlja i druge poslove određene Zakonom, ovom Odlukom, Statutom te ostalim aktima Postrojbe.

~~Članak 8c.~~

~~Zapovjednik postrojbe je njezin poslovodni i stručni voditelj.~~

~~Zapovjednik kao poslovodni voditelj postrojbe, vodi poslovanje postrojbe i poduzima sve pravne radnje u ime i za račun postrojbe u skladu sa zakonom i aktima postrojbe.~~

~~Zapovjednik kao poslovodni rukovoditelj:~~

~~- predstavlja i zastupa postrojbu,~~

~~- odgovara za zakonitost financijskog i materijalnog poslovanja postrojbe,~~

~~- predlaže donošenje Statuta i ostalih općih akata postrojbe,~~

~~- predlaže donošenje godišnjeg plana i programa rada i razvoja Postrojbe,~~

~~- predlaže donošenje godišnjeg financijskog plana i godišnjeg,~~

~~- provodi odluke osnivača i Upravnog vijeća,~~

~~- organizira rad postrojbe,~~

~~- poduzima sve pravne radnje u ime i za račun postrojbe,~~

~~- donosi akte u vezi s radnim odnosima u postrojbi, te~~

~~- obnavlja sve ostale poslove utvrđene zakonom, Statutom te drugim aktima postrojbe.~~

~~Zapovjednik kao stručni rukovoditelj postrojbe obavlja sljedeće poslove:~~

~~- organizira djelotvornu vatrogasnu službu na području djelovanja postrojbe,~~

~~- vodi stručni rad postrojbe,~~

~~- vodi djelovodnik i ostale propisane evidencije,~~

~~- skrbi o organizaciji i ispravnosti vatrogasne tehnike i sredstava,~~

~~- izrađuje plan i program stručnog rada postrojbe,~~

~~- predlaže ravnatelju plan nabavke opreme i sredstava,~~

~~- organizira raspored rada djelatnika postrojbe,~~

~~- organizira propisane vježbe te vodi brigu o redovitoj edukaciji djelatnika postrojbe,~~

~~-obavlja sve druge poslove propisane zakonom, Statutom te ostalim aktima postrojbe.~~

~~Članak 9.~~

~~Zapovjednika i zamjenika zapovjednika postrojbe, uz prethodnu suglasnost osnivača, u skladu sa zakonom, ovom odlukom i ostalim aktima postrojbe, na temelju javno provedenog natječaja, imenuje gradonačelnik.~~

~~Mandat zapovjednika i zamjenika zapovjednika postrojbe traje četiri godine s time da se iste osobe mogu ponovo imenovati.~~

**.**

**Članak 8c.**

(1) Zapovjednik postrojbe predstavlja i zastupa vatrogasnu postrojbu, poduzima sve pravne radnje u ime i za račun postrojbe, zastupa postrojbu u svim postupcima pred sudovima, upravnim i drugim državnim tijelima te pravnim osobama s javnim ovlastima, organizira i vodi rad i poslovanje postrojbe. Zapovjednik je odgovoran za zakonitost, operativnost i stručnost rada postrojbe.

(2) Zapovjednik ne može bez posebne ovlasti vatrogasnog vijeća ili osnivača nastupati kao druga ugovorna strana, sklapati ugovore u svoje ime i za svoj račun, u svoje ime, a za račun drugih osoba, ili u ime i za račun drugih osoba.

(3) Zapovjednik može dati punomoć drugoj osobi da zastupa postrojbu u pravnom prometu.

(4) Punomoć iz stavka 3. ovoga članka zapovjednik može dati samo u granicama svojih ovlasti, a daje se sukladno odredbama zakona kojim se uređuju obvezni odnosi.

**Članak 9.**

(1) Za zapovjednika i zamjenika zapovjednika postrojbe može se imenovati osoba koja ispunjava uvjete utvrđene Zakonom, aktom o osnivanju te statutom javne vatrogasne postrojbe.

(2) Zapovjednika postrojbe, uz prethodnu suglasnost županijskog vatrogasnog zapovjednika, imenuje i razrješava gradonačelnik, na mandat od pet godina na temelju javnog natječaja.

(3) Zamjenika i pomoćnike zapovjednika postrojbe imenuje i razrješava zapovjednik.

(4) Razrješenje zapovjednika prije isteka mandata je moguće ako:

– sam zatraži razrješenje,

– trajno izgubi zdravstvenu sposobnost obavljati dužnost,

– je pravomoćnom presudom osuđen za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i

118/18.) odnosno za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08, 57/11., 77/11. i 143/12.),

– povrijedi obvezu čuvanja službene tajne u svezi s obavljanjem dužnosti,

– svojim nesavjesnim radom prouzroči postrojbi veću štetu ili veće smetnje u radu.

Članak 10.

(1) Natječaj za imenovanje osoba iz prethodnog stavka ovog članka, u skladu sa zakonom i aktima postrojbe, raspisuje i provodi ~~Upravno~~  Vatrogasno vijeće.

(2) ~~Upravno~~  Vatrogasno vijeće raspisuje natječaj najkasnije dva mjeseca prije isteka mandata na koji je osoba iz stavka 1. ovog članka imenovana.

(3) Natječaj se objavljuje u Narodnim novinama, a može se i u dnevnom tisku.

(4) U natječaju je potrebno navesti uvjete koje osoba za koju se natječaj raspisuje mora ispunjavati, vrijeme na koje se imenuje i rok za podnošenje prijave koji ne može biti manji od osam (8) dana niti veći od petnaest (15) dana od dana objave natječaja.

~~(5 )Osoba za koju se raspisuje natječaj mora ispunjavati uvjete propisane zakonom te aktima postrojbe~~.

Članak 11.

~~U odsutnosti zapovjednika, postrojbu predstavlja i zastupa zamjenik zapovjednika.~~

Članak 11.

Zapovjednik postrojbe ima zamjenika koji ga mijenja u slučaju njegove odsutnosti.

Članak 12.

(1) Zapovjednik podnosi osnivaču obavezno pri kraju svake kalendarske godine odnosno najkasnije u roku 30 dana od dana kada to od njega zatraži osnivač, izvješće o svom radu i radu postrojbe te njezinom poslovanju.

~~(2) Zapovjednik ima ovlasti u pravnom prometu Postrojbe koje su upisane u sklopu njezine djelatnosti u sudski registar, osim nastupati kao druga ugovorna strana te sa postrojbom zaključivati ugovore u svoje ime i za svoj račun, u svoje ime, a za račun druge osobe ili u ime i za račun drugih osoba.~~

**Članak 17.**

(1) Postrojba može stjecati, opterećivati i otuđivati nekretnine i drugu imovinu.

(2) Zapovjednik može, bez suglasnosti ~~Upravnog~~  Vatrogasnog vijeća, sklapati poslove o stjecanju, otuđenju ili opterećenju nekretnina odnosno druge slične imovinsko pravne poslove do iznosa od 10.000,00 kuna.

(3) Za iznose od 10.000,00 do 20.000,00 kuna, zapovjedniku je potrebna suglasnost ~~Upravnog~~  Vatrogasnog vijeća.

(4) Za iznose veće od 20.000,00 kuna, zapovjedniku je potrebna suglasnost osnivača.

Članak 19.

Osnivač daje prethodnu suglasnost na:

- Statut postrojbe kao i njegove izmjene i dopune,

- plan i program rada i razvoja, godišnji financijski plan postrojbe, te

- stjecanje, opterećivanje i otuđivanje nekretnina, a u skladu sa ovom Odlukom te Statutom postrojbe.

~~Postrojba je dužna uredno i neprekidno obavljati svoju djelatnost, racionalno poslovati te najmanje jednom tjedno, bez posebnog traženja Poglavarstva, podnijeti Poglavarstvu izvješće o svom radu.~~

Članak 21.

(1) Uz prethodnu suglasnost osnivača, ~~Upravnog~~  Vatrogasnog vijeće donosi Statut postrojbe.

(2) Drugi opći akti postrojbe donose se na način propisan Statutom postrojbe.

1. **OBRAZLOŽENJE PRIJEDLOGA OVIH IZMJENA I DOPUNA ODLUKE**

**O IZMJENAMA I DOPUNAMA O OSNIOVANJU JVP GRADA DELNICA**

**KAO JAVNE USTANOVE**

Zakona o vatrogastvu (NN 125/19) u primjeni je od 01.01.2020.

JVP Delnice osnovana je Odlukom o osnivanju Javne vatrogasne postrojbe Delnice kao javne ustanove (SNPGŽ 30/99, 05/00, 50/08, 47/12, 11/13, 20/13-pročišćeni tekst).

 Prema naputku Hrvatske vatrogasne zajednice, „Stručno mišljenje i objašnjenje odredbi Zakona o vatrogastvu“, akti vatrogasnih organizacija koje su osnovane su važeći, isti se ne donose ponovno. Konkretno, odluka o osnivanju JVP se ne donosi ponovno, već se navedena odluka mijenja na način da se donosi Odluka o Izmjeni i dopuni Odluke o osnivanju obzirom na odredbe Zakona o ustanovama (mišljenje je da se tu prije svega misli na Izmjene i dopune Zakona o ustanovama NN 127/19), tj. članak 13. u kojem je propisano da akt o osnivanju mora sadržavati odredbe o tijelima ustanove, a to je vatrogasno vijeće. Naputak dalje propisuje da se odluka o osnivanju JVP neminovno mora izmijeniti i uskladiti sa Zakon o vatrogastvu.

 Tu se dakle prije svega misli da se u Odluci o osnivanju „ubaci“ vatrogasno vijeće, kao organ upravljanja, uz zapovjednika i njegovog zamjenika, naravno sa načinom imenovanja njegovog sastava, sa njegovim ovlastima koje ono ima, poglavito vezano uz sazivanje njegove konstituirajuće sjednice, te imenovanje zapovjednika i njegovog zamjenika.